ডেস্ক রিপোর্ট : বিপিএলের শুরুর দিকে আক্ষেপ ছিল একটা। ম্যাচগুলো ঠিক জমছিল না। টি-টুয়েন্টি ক্রিকেটে দুই দলের হাড্ডা-হাড্ডি যে লড়াই, সেই জাতীয় কিছু হচ্ছিল না খুব বেশি। বেশিরভাগই যেন ছিল একতরফা ম্যাচ। তবে ধীরে ধীরে তীব্র প্রতিদ্বন্দ্বিতার ম্যাচ বড়ছে। শুক্রবার আগে ব্যাট করে ১৬০ রান করেও যেমন জিততে পারলোনা চিটাগং ভাইকিংস। টি-টুয়েন্টিতে স্কোরটা তেমন কিছু না হলেও ম্যাচে রোমাঞ্চ ছিল দারুণ। জবাব দিতে নেমে এক পর্যায়ে কঠিন মনে হলেও ম্যাচটা ৫ উইকেটে জিতে নিল খুলনা টাইটান্স। সেটিও আবার ১.৪ ওভার হাতে রেখে। এনিয়ে দুই দলের দুই বারের দেখাতেই জয় খুলনার।